EÕÜL & TGS Baltic: „Roheleppest rohepesuni: kas uued eeskirjad tagavad rohelise tuleviku või hoopis rikuvad seda?“
2023-03-23 18:30 - 20:30 (Europe/Helsinki) | Ülikooli Kohvik, Ülikooli 20, Tartu, 51007, Eesti
Hea õigustudeng! 🌱 ⚖️
Eesti Õigusteaduse Üliõpilaste Liit ja Advokaadibüroo TGS Baltic kutsuvad Sind arutama kestliku tuleviku ja selle üle, et kas ka uued reeglid seda tagavad.
Uued nõuded toovad uued võimalused teistsuguseks äri- ja turundustegevuseks. Selliselt võib aga juhtuda, et keskkonnasäästlikuna näiv tegevus seda tegelikult ei ole. Seetõttu on paslik ette võtta lähiaja kuumimad uued seadusenõuded, näiteks:
🟢 tegevuse jätkusuutlikkuse raporteerimine;
🟢 keskkonnalaste märgistuste kasutuselevõtt;
🟢 jäätmekäitlus;
🟢 eesseisvad strateegiad nagu kiirmoekettide toodangu piiramine või toiduainete selgem märgistamine.
Paneelis on advokaadibüroo TGS Baltic vandeadvokaadid Triin Kaurov ja Mari Anne Rohtla, kes tutvustavad põnevaid regulatsioone ning vastavad kuulajate küsimustele! 😊
Osalejatele pakutakse huvitava arutelu kõrvale suupisteid ning head-paremat pokaali mahtuvat.🥂
📆23. märts 2023, kell 18.30
📍Ülikooli kohvik Drinkgeld, Ülikooli 20
Üritus on tasuta, kuid osavõtuks on vajalik registreerimine! Osalejate arv on piiratud!
NB! Kui oled registreerinud, kuid avastad, et üritusele siiski tulla ei saa, siis palun anna sellest teada e-kirja teel aadressil eouliit@gmail.com.
Advokaadibüroo TGS: tgsbaltic.com/ee/
EÕÜL: https://oigusliit.eu/

EÕÜL x RASK: Ülekuulamiste tehnikad
2023-03-20 18:00 - 20:00 | Kampuse II korrus, Rüütli 7, Tartu, Eesti
Advokaadibüroo RASK ja Eesti Õigusteaduse Üliõpilaste Liit ootavad kriminaalmenetlusest huvitatud õigustudengeid töötuppa! 💡
Advokaadibüroo RASK kriminaalmenetluse valdkonna kaasjuht Andrei Svištš ning büroo partner Villy Lopman viivad läbi õigustudengitele suunatud töötoa, kus tutvustavad ja õpetavad tudengitele praktilisi oskusi kliendi õiguste kaitsel kohtueelses uurimises.🥷 RASK on laia kogemusega advokaadibüroo keerulisemate majanduskuritegude ja kriminaalmenetluste juures, olles hetkel kaitsja rollis ka näiteks Tallinna Sadama, Swedbanki ja mitmetes teistes suure meediatähelepanu all lahtirulluvates kriminaalasjades.
Kaitsjal tuleb kriminaalmenetluses tegeleda proaktiivselt ja mitmekihiliselt nii kliendi, uurija kui ka toimikuga. Töötoa käigus analüüsitakse ning proovitakse läbi erinevaid võtteid ja meetodeid, mis on selles protsessis advokaadi jaoks esmatähtsad. Näpud sahtli vahel haiget ei saa, küll aga pööratakse tähelepanu vestluse psühholoogiale ja näiteks ka kehakeelele! 👀
Läbiviidav koolitus põhineb EL-ülese NETPRALAT kriminaalõiguse treeningprogrammil, mille kokkupanemisel on osalenud nii Euroopa juhtivad kriminaalmenetluste nõustajad kui ka psühholoogia- ja sotsiaalteaduste eksperdid.👩‍⚖️👨‍⚖️ Sama meetodi laiendatud koolitust on vandeadvokaat Andrei Svištš kaks korda läbi viinud ka Eesti Advokatuuri kriminaalõiguse spetsialistidele!

⚡️20. märts kell 18.00
⚡️Kampuse II korruse klaassaal
⚡️Koolitus on eelregistreerimisega ja kohtade arv on piiratud!

Kui selgub, et Sa üritusel siiski osaleda ei saa, teavita meid sellest palun meilil eouliit@gmail.com!
Taustainfo: www.rask.ee
EÕÜL: http://oigusliit.eu/

EÕÜL & TRINITI: Läbirääkimised advokaaditöös
2023-03-15 18:30 - 20:30 | Ülikooli Kohvik, Ülikooli 20, Tartu, 51007, Eesti
Tähelepanu, õigustudeng!🤨
Oled kunagi mõelnud, kas lisaks kohtukäikudele on erimeelsuste lahendamiseks ka muu võimalus? Või et kuidas sõlmida lepinguid nii, et mõlemad pooled tulemusega rahul oleks? Läbirääkimised on kahtlemata advokaaditöö lahutamatu osa.
Eesti Õigusteaduse Üliõpilaste Liit ja advokaadibüroo TRINITI kutsuvad Sind foorumilauale arutama selle üle, kuidas peetakse läbirääkimisi advokaaditöös.🧐🤩
Muuhulgas saad ürituselt vastuse järgmistele küsimustele:
🖊️Milline on advokaadi roll läbirääkimistel nii tehingute tegemisel kui ka vaidluste lahendamisel?
🖊️Miks on läbirääkimised praktikas olulised ja vajalikud?
🖊️Millised oskused tulevad kasuks läbirääkimistel nii kliendi eest kui ka kliendi vastu?
Nendele ja paljudele teistele küsimustele annavad vastused advokaadibüroo TRINITI partnerid ja vandeadvokaadid Erki Vabamets ja Siim Maripuu.🧑‍⚖️
Loomulikult ei puudu ürituselt Ülikooli kohviku legendaarne kringel ning klaasike veini.🥂
📆15. märts 2023, kell 18.30
📍Ülikooli kohvik Drinkgeld, Ülikooli 20
Üritus on tasuta, kuid osavõtuks on vajalik registreerimine! Osalejate arv on piiratud!
NB! Kui oled registreerinud, kuid avastad, et üritusele siiski tulla ei saa, siis palun anna sellest teada e-kirja teel aadressil eouliit@gmail.com.
Advokaadibüroo TRINITI: https://triniti.eu/
EÕÜL: https://oigusliit.eu/

Maakohtu(mine) Astrid Asi, Mairi Heinsalu, Reena Nieländeri ja kohtujuristidega
2023-03-14 14:00 - 17:00 | Harju Maakohus, Lubja 4, Tallinn, Lubja 4, Tallinn, Eesti
Hea õigustudeng!
Möödunud hooajal korraldasime esmakordselt üritust “Riigikohtu(mine)”. Nüüd on meil hea meel tuua teieni “Maakohtu(mine)”, mis on edasiarendus Eesti kohtusüsteemi tutvustavast programmist.
14. märtsil avaneb sul võimalus tutvuda Harju Maakohtu tegevusega ning näha, milline näeb töö välja I astme kohtus. Oma kogemustest ja tööülesannetest räägivad Harju Maakohtu esimees Astrid Asi, süüteovaldkonna kohtunik Mairi Heinsalu, tsiviilvaldkonna kohtunik Reena Nieländer ning kohtujuristid Sandra Maide (tsiviilvaldkond) ja Triin Pilberg (süüteovaldkond) 🤩
Lisaks elavale arutelule suupistete ja kohvi saatel on sul ürituse lõpus võimalik tutvuda Harju Maakohtu hoonega ⚖️
📍Harju Maakohus, Lubja 4, Tallinn
⏰14.00
💸Üritus on kõigile tasuta, kuid osavõtuks on vajalik registreerimine!
Kui selgub, et sa siiski üritusel osaleda ei saa, siis anna sellest palun teada aadressil: eouliit@gmail.com.

Naised tipus: Karin Marosov ja Piret Kergandberg
2023-03-08 20:00 - 22:00 | Ülikooli Kohvik, Ülikooli 20, Tartu, 51007, Eesti
✨Tähelepanu, õigustudeng!✨
Alanud on naistekuu ja sel aastal tähistab EÕÜL naistepäeva teistmoodi – tuues naised advokaadibüroode tipust tudengitele lähemale! Märgi naistepäeva õhtu kalendrisse ära ja tule 8. märtsil Ülikooli Kohvikusse kuulama, milline on olnud kahe eduka naise teekond erinevates advokaadibüroodes juhtivpartneriks saamisel.

Meile tulevad oma teekonnast rääkima advokaadibüroo PwC Legal Eesti juhtivpartner Karin Marosov ja advokaadibüroo WALLESS juhtivpartner Piret Kergandberg.

Karin Marosov on Advokaadibüroo PwC Legal juhtivpartner ning spetsialiseerumiselt kinnisvara- ja lepinguõiguse valdkonna vandeadvokaat. Karinil on rohkem kui 12-aastane kogemus kinnisvaraõiguse alal ning põhjalik valdkonnapõhine töökogemus klientide nõustamisel kinnisvaraõiguse kõikides aspektides: omandamised ja võõrandamised, õigusliku auditi läbiviimised, arendusprojektide finantseerimine, pikaajalised üürisuhted, nõustamine arendusprojektide planeerimisetapis, ehitusloa
taotlemisel ja seotud vaidlustes nii kohtus kui kohtuväliselt.
Karin kuulub PricewaterhouseCoopersi rahvusvahelise võrgustiku EMEA piirkonna kinnisvaraekspertide töögruppi, vahetades igakuiselt infot valdkonna parimate praktikate ning sektori majandusolukorra kohta.

Piret Kergandberg on tegutsenud juristina kokku 25 aastat, millest 3 aastat riigiametnikuna Haridus- ja Teadusministeeriumis ning 22 aastat juristi, advokaadi ja partnerina kolmes advokaadibüroos. Alates 2020 on Piret advokaadibüroo WALLESS juhtivpartner. Oma kõige väärtuslikumaks varaks peabki Piret oma kogemust kolmest väga erinevast advokaadibüroost. Piret on ka üks üsna vähestest advokaatidest, kes on eraldi õppinud juhtimist ja omandanud 2017. aastal MBA kraadi ettevõtluses. Klienditöös on Piret spetsialiseerunud kinnisvarale (sh planeerimine, ehitus, arendus) ja kohtuvaidlustele.

⌚️ 08.03.2023 kell 18.00
📍 Ülikooli Kohvik (Ülikooli 20, Tartu)
💵 Tasuta, kuid osavõtuks on vajalik registreerimine
NB! Ole nobe registreerima, sest osalejate arv on piiratud!

Kui selgub, et sa siiski üritusel osaleda ei saa, siis anna sellest palun teada aadressil: eouliit@gmail.com

EÕÜL & PwC Legal: Tokeniseerimine
2023-03-01 20:00
Tähelepanu õigustudeng!⚡
Eesti Õigusteaduse Üliõpilaste Liit ja advokaadibüroo PwC Legal kutsuvad Sind tutvuma krüptovaldkonnaga!
💻 Kuidas on krüptovaldkond Eestis ja maailmas õiguslikult reguleeritud?
💻 Mis on tokeniseerimine ja kuidas on seda ärimaailmas kasutatud, millised on olnud
juriidilised faktorid?
💻 NFT-d: mis need on, milleks neid on vaja, kuidas on NFT-sid seni ärilistel eesmärkidel
praktikas kasutatud ning kuidas on NFT-d seotud autoriõigustega?
Neile ja veelgi enamatele küsimustele saad vastuse Ülikooli kohvikus 01.03.2023 toimuval foorumlaual, kus krüptovaradest, plokiahelast, NFT-dest, tokeniseerimisest ja nende õiguslikest aspektidest räägib advokaadibüroo PwC Legal vandedvokaat Priit Lätt. Lisaks tuleb rääkima vabatahtlikust süsinikuturust ja sellel kaubeldavate süsiniku arveldusühikute
tokeniseerimisest MTÜ Solid World DAO asutaja Rez (Al William Tammsaar).
Tule ja saa osa põnevast õhtust!
Registreeri end üritusele:
📅 1. märts, kell 18.00
📌 Ülikooli kohvik, Ülikooli 20, Tartu
Üritus on tasuta, kuid osavõtuks on vajalik registreerimine!
Juhul, kui oled üritusele registreerunud, kuid selgub, et osaleda ei saa, siis anna palun sellest meile teada kirjutades eouliit@gmail.com

Kohtumine tundmatuga
2023-02-28 19:00 - 21:00 | WAF Lounge, Raekoja plats 10, Tartu, Eesti
Hea õigustudeng ⚖️
Õigustudengite seas palavalt armastatud ürituste sari “Kohtumine tundmatuga” tuleb taas. Tänavu on Eesti Õigusteaduse Üliõpilaste Liidul meie sünnipäevanädala raames hea meel võõrustada Eesti Vabariigi peaministrit Kaja Kallas.
Peaminister Kaja Kallas on olnud aastaid poliitikas, kuid oma karjääriredelil tõusmist alustas ta õigusmaastikul. 1995. aastal astus Kaja Kallas Tartu Ülikooli õigusteaduskonda ning läbis teekonna tudengist advokaadibüroo partnerini. Pole kahtlustki, et paljud meist just sellisest karjäärist unistavadki. Seetõttu koguneme üheskoos 28.02.2023 kell 17.00 WAF Lounge’is, et rääkida peaministri õpingutest, tööst ja põnevatest kogemustest õigusmaastikul.
Eesti Õigusteaduse Üliõpilaste Liit tänab Tartu Ülikooli õigusteaduskonda ning Tartu Kultuurkapitali ürituse kaastoetamise eest. Kõigile kuulajatele pakume head-paremat suupistelauas!
⌚️ 28.02.2023 kell 17.00
📍 WAF Lounge’i 2. korrus (Raekoja plats 10, Tartu)
💵 Tasuta, kuid osavõtuks on vajalik registreerimine
NB! Üritus on mõeldud üksnes Tartu Ülikooli õigusteaduskonna tudengitele ja õppejõududele. Osalejate arv on piiratud!
Kui selgub, et sa siiski üritusel osaleda ei saa, siis anna sellest palun teada aadressil: eouliit@gmail.com

LEXTAL x EÕÜL Tallinna eri: vaktsiinikindlustusest õnnetusjuhtumiteni - otse ja ausalt kindlustuse varjukülgedest
2023-02-15 20:00 - 22:00 | Advokaadibüroo Lextal, Rävala 4, Tallinn
„Kes tahab saada advokaadiks?“ on üritustesari koostöös LEXTAL-iga, mille raames Advokaadibüroo LEXTALi tuntud ja tunnustatud õigusteadlased tudengitega tutvuvad ning neid vabas õhkkonnas harivad. 2022/2023 hooaega jätkab Tallinnas (Tartu ürituse) kordusüritusega LEXTAL-i kindlustusõiguse valdkonnajuht, partner ja vandeadvokaat Olavi-Jüri Luik.

🧍‍♂️ Olavi-Jüri töötab LEXTALis aastast 2007. Kindlustusõiguse valdkonnajuhina on Olavi-Jüri pikaaegse kogemusega hinnatud kohtuvaidluste ja kindlustusõiguse spetsialist ning ainus Eestis, kes on kaitsnud kindlustusõiguse teemalise doktoritöö. Põhitöö kõrvalt tegutseb Olavi-Jüri ka kindlustusõiguse lektorina Tartu Ülikoolis, seda juba aastast 2009.

15. veebruaril käsitleb Olavi-Jüri kõige põletavamaid ja aktuaalsemaid teemasid kindlustuses. Ekspert räägib muuhulgas kindlasti värskest vaktsiinikindlustusest (mille eelnõu üheks autoriks on Olavi-Jüri) ja enda praktika jooksul nähtud jaburaimatest kindlustuspettuse katsetest. Olavi-Jüri annab ka nõu ja näpunäiteid, kuidas kindlustusandjatega suhelda, et maandada kohtuvaidluste riski.

Kui oled mõelnud, mille kõigega üks kindlustusadvokaat igapäevatöös kokku puutub, kuidas vaielda paindumatute kindlustusandjatega või milliste jaburate üllitistega suudab üks petturikalduvusega inimmõistus lagedale tulla või Sa ei tea veel kes, kuidas ja mis suuruses vaktsiinikahju nõuda saab, tasub kindlasti kohale tulla!

Üritus on interaktiivne ja oodatud on kõik õigustudengid!

⌚️ 15.02.2023 kell 18.00-20.00
📍 Advokaadibüroo LEXTAL, Rävala 4, Tallinn
🧍‍♂️ Olavi-Jüri Luik
💶 Tasuta
✍️ Kohtade arv on piiratud!

Rohkem infot esineja kohta: www.lextal.ee/inimesed.

COBALT & EÕÜL: Advokaat maksunõustajana
2023-02-07 20:00 - 22:00 | Kampuse II korrus, Rüütli 7, Tartu, Eesti
Tähelepanu õigustudeng!
Algamas on uus semester ja nii jätkuvad ka põnevad ning harivad üritused koostöös Eesti juhtivate büroodega. 7. veebruaril kutsuvad Eesti Õigusteaduse Üliõpilaste Liit ja advokaadibüroo COBALT tudengeid foorumlauale “Advokaat maksunõustajana”!
Millega tegeleb maksunõustamise tiim? Milline on advokaadi töö maksunõustajana? Seaduspärane maksude planeerimine – mis see on ja kuidas see käib?
Seda kõike ja veelgi enam tuleb tutvustama suure kogemustepagasiga rahvusvaheliselt tunnustatud maksuekspert ja vandeadvokaat Tõnu Kolts COBALTi maksunõustamise tiimist.
Kampus – Rüütli 7, Tartu
07.02 kell 18:00
Üritus on TASUTA, kuid vajalik on registreerimine ning kuna osalejate arv on piiratud, siis kindlusta koht juba praegu. Registreerimisel saad esitada esinejale ka oma põletavad küsimused!
Kui selgub, et Sa siiski üritusel osaleda ei saa, siis anna sellest palun aegsasti teada aadressil eouliit@gmail.com.

EÕÜL x NJORD: Isikuandmete kaitse
2023-02-06 20:00 - 22:00 | Naiiv, Vabaduse pst 5, Tartu, Eesti
Ambitsioonikas õigustudeng!

Eesti Õigusteaduse Üliõpilaste Liit koostöös advokaadibürooga NJORD annavad uuele semestrile avapaugu!
6.veebruaril tulevad vandeadvokaat Liisi Jürgen ja advokaat Gerda Grauberg Tartusse, et aidata õigustudengitel piiluda isikuandmete kaitse (GDPR) telgitagustesse.
Muuhulgas tuleb juttu:
Mis tõmbab isikuandmete kaitse osas järelevalveasutuste tähelepanu?
Kuidas turuosalised negatiivse tulemiga menetlusi ennetada saavad?
Tuuakse näiteid huvitavamatest selle teemaga seotud kaasustest ning trahvimääradest isikuandmete kaitse regulatsiooni rikkumise korral – seda nii Eesti kui Euroopa Liidu kohtupraktikast!
Tule ja saa osa uusi teadmisi täis mõnusast õhtust ning lükkame koos kevadsemestrile hoo sisse!
6 .veebruar, kell 18.00
NAIIV, Vabaduse pst 5, Tartu
Üritus on tasuta, kuid osavõtuks on vajalik registreerimine!
*Juhul, kui oled üritusele registreerunud, kuid selgub, et foorumlauast osa võtta ei saa, anna meile sellest palun esimesel võimalusel teada, kirjutades eouliit@gmail.com

EÕÜL x Õiguskantsler x Presidendi õigusnõunik: “Õigusriik ja riiklus - iga juristi roll selle kaitsmisel”
2023-01-30 20:00 - 22:00 | Õiguskantsleri Kantselei, Kohtu 8, Tallinn, Harjumaa, 10130, Eesti
Hea Õigustudeng! ⚖️
Käes on uus aasta ning aeg vallutada uued kõrgused! Seekord ootab Eesti Õigusteaduse Üliõpilaste Liit juuratudengeid Toompeale, kus teiste põhiseaduslike riigiorganite kõrval asub ka Õiguskantsleri Kantselei. Just seal toimub meie hooaja esimene avalik-õiguslikele asutustele pühendatud üritus.
Kutsume sind foorumlauale arutama ning mõtteid vahetama koos Õiguskantsler Ülle Madisega ja Eesti Vabariigi Presidendi õigusnõunik Hent Kalmoga:
🇪🇪 õigusriigist ja -riiklusest;
🛡 iga juristi rollist riigi kaitsmisel;
⚖️ igaühe vastutusest õigusriigi kaitsmisel;
🆚 avaliku ja erasektori erinevustest ja paljust muust.
Ürituse käigus tutvustame tudengitele avalik-õiguslike institutsioonide tööd (Vabariigi Presidendi Kantselei ning Õiguskantsleri Kantselei), ning näitame, et juristi karjäär ei pea ega peakski piirduma üksnes advokaadibüroode või eraettevõtetega.
Loomulikult ei puudu ürituselt maitsvad suupisted ja silmaringi avardav diskussioon, kuna iga õigustudeng saab esitada küsimusi teda huvitavatel teemadel, ning nautida suurlinna tulesid Tallinna ühest ilusaima vaatega paigast.
📆30. jaanur 2023, kell 18.00
📍Õiguskantsleri Kantselei, Kohtu 8, Tallinn
💶Üritus on tasuta, kuid osavõtuks on vajalik registreerimine!

LEXTAL x EÕÜL: 10 olulist fakti, mida pead teadma kinnisvara ostes, müües ja üürides
2022-12-13 20:00 - 22:00 | Kampuse II korrus, Rüütli 7, Tartu, Eesti
„Kes tahab saada advokaadiks?“ on üritustesari koostöös LEXTAL-iga, mille raames käivad Advokaadibüroo LEXTAL-i tuntud ja tunnustatud õigusspetsialistid ülikoolilinnas tudengitega tutvumas ning neid vabas õhkkonnas harimas. 2022/2023 hooaega jätkavad kinnisvara- ja ehitusõiguse tiimist LEXTAL-i juhtivpartner Marge Männiko ja jurist Karoli Unus.
🧍‍♂️ Marge töötab LEXTAL-is selle loomisest ehk aastast 2003 ning on spetsialiseerunud tehingutele, kinnisvara- ja ehitusõigusele, samuti ühinguõigusele. Margel on pikaaegne kogemus ettevõtjate nõustamisel erinevate suuremahuliste projekteerimis- ja ehitustöövõtulepingute sõlmimisel ning keeruliste kinnisvaratehingute nõustamisel. Marge on tegutsenud vahekohtunikuna Eesti Kaubandus- Tööstuskoja Arbitraažikohtus ning vaidluste lahendamise komisjonis (DAB) rahvusvaheliselt tunnustatud ehituslepingutest (FIDIC) tulenevate vaidluste lahendamises. Vabal ajal meeldib Margele tennist mängida.
🧍‍♂️ Karoli liitus LEXTALiga 2021. aastal ning on spetsialiseerunud kinnisvara-, ehitus- ja lepinguõiguse valdkondadele. Varasemalt on Karoli töötanud Tallinna Linnavaraameti õigusosakonnas peamiselt kinnisvaratehingute ning hankeõiguse valdkonnas, samuti notaribüroos. Vaba aega veedab Karoli reisides, lugedes ja sporti tehes.
13. detsembril tulevad Marge ja Karoli Kampusesse ning käsitlevad kõike olulisemat kinnisvara ostu-müügi tehingutest, varjatud puudustest ja eluruumi üürilepingutest. Spetsialistid annavad muuhulgas ülevaate, kuidas vaadata üle ostetavat või üüritavat kinnisvara, millal peaks kaasama asjatundjad, mida tuleks lepingutes fikseerida ning mida teha varjatud puuduste ilmnemisel.
Kui oled mõelnud, milline on kinnisvara- ja ehitusõiguse advokaadi igapäevatöö, oled huvitatud lepinguõigusest ja tehingutest, Sa ei tea veel, kuidas ennast kinnisvara ostes või üürides kaitsta, tasub kindlasti kohale tulla! Üritus on interaktiivne ja oodatud on kõik õigustudengid.
NB! Avatud on kandideerimine LEXAM-ile, loe täpsemalt www.lextal.ee/lexam.
⌚️ 13.12.2022 kell 18.00-20.00
📍 Kampus, Rüütli 7, Tartu
👬 Marge Männiko ja Karoli Unus
💶 Tasuta
✍️ Registreeri! Kohtade arv on piiratud!

EÕÜL x FORT: Investeerimine ja maksejõuetus - mündi kaks külge - KORDUSÜRITUS!
2022-12-06 20:00 - 22:30 | Ülikooli Kohvik, Ülikooli 20, Tartu, 51007, Eesti
Ambitsioonikas õigustudeng!
Eesti Õigusteaduse Üliõpilaste Liit tegutseb igapäevaselt selle nimel, et lisaks põnevatele õigusega seonduvatele teemadele tutvustada õigustudengitele ka uusi ja vahvaid tööandjaid. Seetõttu on meil hea meel tutvustada EÕÜL-i uut koostööpartnerit, advokaadibürood FORT!
Kutsume Sind 6. detsembril foorumlauale, kus advokaadibüroo FORT juhtivpartner Kuldar-Jaan Torokoff ning partner Andreas Veeret suunavad valgusvihu maksejõuetuse ning investeerimise maailma ühisosadele!
Muuhulgas käsitletakse üritusel:
Mis on maksejõuetus ning kuidas sellega toime tulla?
Milliseid riske tuleb investeerimisel silmas pidada maksejõuetuse valguses?
Kuidas on võimalik eelmainitud riske maandada?
Muidugi ei puudu ürituselt ka põnevad näited praktikast!
Üritus kõlab tuttavalt?
Tegemist on kordusüritusega, mis lükkus edasi rongiliikluse tõrgete tõttu, seega ära maga maha uut ägedat võimalust ning võta osa põnevast arutelu ja uusi teadmisi täis õhtupoolikust!
6. detsember, kell 18.00-20:30
Ülikooli kohvik, Drinkgeld, Ülikooli 20, Tartu
Tasuta, kuid vajalik on eelnev registreerimine
NB! Kohti jagub vaid kiirematele!

LEXTAL x EÕÜL Tallinna eri: Kes tahab saada advokatuuri liikmeks?
2022-12-06 20:00 - 22:00 | Advokaadibüroo Lextal, Rävala 4, Tallinn
„Kes tahab saada advokaadiks?“ on EÕÜL-i ja LEXTAL-i koostöös sündinud üritustesari, mille raames käivad Advokaadibüroo LEXTALi tuntud ja tunnustatud õigusspetsialistid tudengitega tutvumas ning neid vabas õhkkonnas harimas. 2022/2023 hooaega jätkab eelmisel hooajal Tartus menukaks osutunud kordusüritusega LEXTAL-i rahvusvahelise õiguse valdkonna juht, vandeadvokaat ja partner Urmas Ustav.

🧍‍♂️ Urmas on üks LEXTAL-i asutajatest ning on seega olnud LEXTAL-is aastast 2003. Urmas on Eesti üks tunnustatumaid tehingu- ja äriõiguse spetsialiste, toetades kliente komplekssetes ja enamasti rahvusvahelistes projektides. Urmas võttis Eesti Advokatuuri kutsesobivuskomisjonis advokaadieksameid vastu 20 aastat vahemikus 2001-2021, seda aastast 2011 kutsesobivuskomisjoni esimehena. 2014. aastal tunnustati Urmast aasta advokaadi tiitliga advokatuuri kategoorias ning 2021. aastal Eesti Advokatuuri teenetemedaliga. Vaba aega veedab Urmas reisides, tennist mängides, koeraga jalutades või lugedes.

6. detsembril kutsume teid LEXTAL-i büroosse, kus Urmas jagab juhtnööre ja näpunäiteid, kuidas saada advokaadiks, ning seda hulluks õppimata või haigeks närvitsemata. Muuhulgas tuleb jutuks praktiline ülevaade, kuidas toimub advokaadieksam, milliseid on küsimused, kuidas on mõistlik eksamiks ette valmistuda ning milliste isikuomadustega peaks üks advokaat olema.

Kui oled mõelnud, kui raske see advokaadiks saamine täpselt on, plaanid minna advokaadieksamile, Sa ei tea veel, kuidas eksamiks valmistuda või millised on eksamiküsimused, tasub kindlasti kohale tulla! Üritus on interaktiivne, oodatud on kõik õigustudengid ning nagu ikka, saavad parimad autasustatud!

NB! Urmase näpunäited on kindlasti kasuks ka LEXAM-il osaleda soovijatele. LEXAM-ile registreerimine juba käimas ning lisaks saad lugeda www.lextal.ee/lexam.

⌚️ 06.12.2022 kell 18.00-20.00
📍 Advokaadibüroo LEXTAL, Rävala 4, Tallinn
🧍‍♂️ Urmas Ustav
💶 Tasuta
✍️ Registreeri end, kohtade arv on piiratud!

Rohkem infot esineja kohta: www.lextal.ee/inimesed.

EÕÜL & Hedman: Nagu kaks tilka vett - kaubamärkide sarnasus Euroopa kohtupraktikas
2022-11-24 20:30 - 22:30 | Ülikooli Kohvik, Ülikooli 20, Tartu, 51007, Eesti
Ambitsioonikas õigustudeng!⚖️
Eesti Õigusteaduse Üliõpilaste Liit ja advokaadibüroo Hedman kutsuvad Sind tutvuma kaubamärkide maailmaga!

Kas Interflora ja Interflower on sarnased? Kas Monacor ja Monachlor kõlavad sulle samamoodi? Kas Zirco ja Cozirc tekitavad segadust? 🤔
Just neile ja paljudele teistele küsimustele saad vastuse 24.11.2022 toimuval vestlusõhtul Ülikooli kohvikus, milles advokaadibüroo Hedman vandeadvokaat Kati Pino ning jurist Anastasia Miller tutvustavad kaubamärkide sarnasuse alast kohtupraktikat nii Eestis, Euroopas kui ka mujal maailmas. Lisaks saavad kõik osalejad teoreetilised teadmised ka kohe praktikasse panna, sest ürituse üheks osaks on kaasuste lahendamine.
Ära jää ilma põnevast ja interaktiivsest aruteluõhtust ning registreeri end kohe, sest kohti jagub vaid kiirematele!
Kui oled end registreerinud ja mingil põhjusel osaleda ei saa, siis palun anna sellest esimesel võimalusel teada aadressil eouliit@gmail.com, et saaksime Sinu koha pakkuda mõnele teisele huvilisele.

📍 Ülikooli Kohvik, Ülikooli tn 20
🗓 24.11.2022, kell 18:30-20:30
Üritus on kõigile tasuta, kuid osavõtuks on vajalik registreerimine!

EÕÜL & COBALT: Kuidas käituda süüteomenetluses?
2022-11-16 20:00 - 22:00 | Elutuba Lava Taga, Kastani 42, Tartu, Eesti
Hea rõõmsameelne õigustudeng!
Meil on hea meel, et oled taaskord leidnud tee meie ürituseni 🥳
16. novembril viib Advokaadibüroo COBALT koostöös Eesti Õigusteaduse Üliõpilaste Liiduga läbi ürituse, mille raames annavad praktikas karastunud mahuka kogemusega vandeadvokaat ja juristid ülevaate, kuidas süüteomenetluses tulemuslikult käituda.
Kas oled mõelnud, kuidas esindajana kriminaal- ja väärteomenetlustes klienti edukalt kaitsta? Kuidas peab käituma kaitsja? Kuidas saab sellele kaasa aidata tunnistaja? Mis rolli mängib selles ametiasutustega suhtlemine? Ning viimaks, kuidas peaks käituma kahtlustatav ise?🤔
Kõigile nendele küsimustele saad vastuse kaasahaaravas foorumlauas. Kohe kindlasti lahkud ürituselt suurenenud teadmistepagasiga ja praktiliste näpunäidetega, kuidas tulevikus süüteomenetluses edukas olla.
Foorumlauas jagavad isiklikke kogemusi Advokaadibüroo COBALT vandeadvokaat ja majanduskuritegude lahendamise tiimi kaasjuht Lembit Tedder ja majanduskuritegude tiimi liikmed Saara Maria Puur ja Jaanus Randma.
🕛 16.11, kell 18.00
📍 Elutuba Lava Taga, Kastani 42, Tartu
Üritus on tasuta, kuid koha kindlustamiseks on vajalik registreerimine! Osalejate arv on piiratud.
Kui selgub, et Sa siiski üritusel osaleda ei saa, siis anna sellest palun aegsasti teada aadressil eouliit@gmail.com

Advokaadibüroo COBALT: https://www.cobalt.legal/ee/
EÕÜL: https://oigusliit.eu/

Esinejate kohta saad rohkem uurida siit:
Lembit Tedder: https://www.cobalt.legal/ee/inimesed/lembit-tedder
Saara Maria Puur: https://www.cobalt.legal/ee/inimesed/saara_maria_puur
Jaanus Randma: https://www.cobalt.legal/ee/inimesed/jaanus_randma

EÕÜL & Magnusson: Robot meie kõrval, robot meie vastu
2022-11-02 20:00 - 22:00 | Ülikooli Kohvik, Ülikooli 20, Tartu, 51007, Eesti
Hea õpihimuline õigustudeng! 🚨
Tehisintellekt on kolinud ulmekirjandusest reaalsusesse. Mis juhtub õigusega, kui inimese kõrval kandideerib teovõimele keegi uus? Eesti Õigusteaduse Üliõpilaste Liidu ja advokaadibüroo Magnussoni koostöös toimuval foorumlaual arutatakse seekord just sellel teemal! 🚀
2. novembril tulevad meile tehisintellektidest rääkima advokaadibüroo Magnusson tehnoloogiaõiguse valdkonna eestvedaja partner ja vandeadvokaat Elvira Tulvik ja kohtuvaidluste tiimi advokaat Marek Keiman. Õhtu jooksul annavad advokaadid vastused aina relevantsemaks saavatele küsimustele. Muuhulgas räägitakse tehisintellektide õigussubjektsusest ja vastutusest ehk kuidas karistatakse robotit? Kes vastutab tehisintellektil põhineva seadme või teenuse tekitatud kahju eest? Või mis saab siis, kui tehisintellekt ehitab tehisintellekti, modifitseerib inimese DNA-d või muutub osaks inimajust?
👩‍💼 Elvira Tulvik juhib Magnussonis tehnoloogiaõiguse suunda ning tegeleb regulatiivsete küsimuste ja maksudega. Ta on nende kolme valdkonna eestvedaja Eesti büroos, esindaja Magnussoni regionaalsetes töörühmades ja aktiivne osaleja mitme rahvusvahelise organisatsiooni töös. Tõelise tulevikutehnoloogiate huvilisena hoiab ta end kursis nii tehnoloogilise innovatsiooni filosoofilise, tehnilise kui õigusliku poolega. Vaba aeg möödub tihtipeale lugedes või tennist ja golfi mängides. Bakalaureusekraadi omandas Elvira tuumaenergeetikas USA Mereväeakadeemias ning politoloogia ja õigusteaduse magistrikraadid Tartu Ülikoolis.
👨‍💼 Marek Keiman on spetsialiseerunud kohtuvaidlustele keskendudes peamiselt tsiviilkohtu menetlusele, saneerimisele ja pankrotimenetlusele. Viimastel aastatel on ta muuhulgas kokku puutunud põnevate tehnoloogia valdkonna vaidlustega. Oma igapäevatöös näeb Marek, et kaasaegses maailmas eeldab advokaadikutse lisaks õigusteadmistele aina enam kursis olemist tehnoloogia arengu ja tulevikutrendidega. Õigusteaduse magistrikraadi omandas Marek Tartu Ülikoolis, hiljem on ta ennast täiendanud rahvusvaheliste kohtuvaidluste ja kohtumenetluse vallas Münsteri Ülikoolis Saksamaal.
Kui loetu kõnetas sind ja tunned huvi tehisintellektide põneva maailma vastu, siis osale 02.11 toimuval foorumlaual hubases Ülikooli Kohvikus! Üritus on tasuta, kuid kohtade arv on piiratud, seega anna oma huvist varakult teada!
📍 Ülikooli Kohvik, Ülikooli tn 20
🗓 02.11.2022, kell 18:00

EÕÜL & FORT: investeerimine ja maksejõuetus - mündi kaks külge
2022-10-27 20:00 - 22:00 | Ülikooli Kohviku talveaed, Ülikooli 20, Tartu, Eesti
Ambitsioonikas õigustudeng!
Eesti Õigusteaduse Üliõpilaste Liit tegutseb igapäevaselt selle nimel, et lisaks põnevatele õigusega seonduvatele teemadele tutvustada õigustudengitele ka uusi ja vahvaid tööandjaid. Seetõttu oleme alustanud koostööd advokaadibürooga FORT!
Kutsume Sind 27. oktoobril foorumlauale, kus advokaadibüroo FORT juhtivpartner Kuldar-Jaan Torokoff ning partner Andreas Veeret suunavad valgusvihu maksejõuetuse ning investeerimise maailma ühisosadele!
Muuhulgas käsitletakse üritusel:
Mis on maksejõuetus ning kuidas sellega toime tulla?
Milliseid riske tuleb investeerimisel silmas pidada maksejõuetuse valguses?
Kuidas on võimalik eelmainitud riske maandada?
Muidugi ei puudu ürituselt ka põnevad näited praktikast!
Seega ära maga ägedat võimalust maha ning võta osa põnevast arutelu ja uusi teadmisi täis õhtupoolikust!
27. oktoober, kell 18.00-21.00
Ülikooli kohviku Talveaed (II korrus), Ülikooli 20, Tartu
Tasuta
Registreeri end üritusele!
NB! Kohti jagub vaid kiirematele!

JuRistimine 2022
2022-10-21 22:00 - 2022-10-22 04:00 | Eesti Üliõpilaste Selts, Jaan Tõnissoni 1, Tartu, Tartu maakond, 50409, Eesti
JuRistimine 2022
Eesti Õigusteaduse Üliõpilaste Liidul ja Tartu Ülikooli õigusteaduskonnal on taas hea meel kutsuda kõiki esmakursuslasi pidulikule vandeandmisõhtule, kus rebased saavad lõpuks vanemate kolleegidega võrdväärseteks.
Peole on koos kaaslastega oodatud nii esmakursuslased kui ka kõik teised TÜ õigusteaduskonna tudengid ning muidugi ka õppejõud ja vilistlased!
JuRistimiselt saab oodata mõnusat meeleolu, tervitusjooke ja suupisteid! Külaliste tuju hoiavad üleval õhtujuhid, toimub suur auhinnaloos eriti meeldivate auhindadega ning õhtu kulmineerub rebaste vande andmisega! Pidulikku juuratudengite vannet loeb seekord ette õigusteaduskonna direktor dr. iur. Gaabriel Tavits! Muidugi on üritusel esindatud ka Riigikohus – mõtteainet tulevikuks jagab riigikohtunik Nele Parrest! Pärast sõnavõtte saame kõik koos imetleda rebaste enda poolt ettevalmistatud muusikalist kunstiteost!
PS! Eelmised aastad on näidanud, et juuratudengite aasta oodatuim sündmus lõpeb alati korraliku tantsumaratoniga!
Kohapeal on avatud baar, kus arveldamine toimub sularahas. Kuivõrd valik baaris on taskukohane ja hea, siis pole oma alkoholi kaasa võtmine lubatud.
Üritus on kõigile tasuta!
Dresscode: black tie.
Kohtume juba 21. oktoobril JuRistimisel!
Eesti Õigusteaduse Üliõpilaste Liit
www.oigusliit.eu

EÕÜL & COBALT: Kinnisvaraadvokaadi tööpäev - hoonestuslubadest meretuuleparkideni
2022-10-04 20:30 - 23:00 | Trikster Tihane, Kastani 42, Tartu, 50410, Eesti
Hea Õigustudeng!

Kui oled mõelnud, et kuidas kinnisvaramaailmas asjad ikkagi käivad ning mida saavad advokaadid selles valdkonnas teha, siis see üritus on just sulle. Kinnisvaraadvokaadi töö ulatub lihtsamatest ehituslepingutest kuni hoonestusõiguste seadmiseni päikeseparkidele.
Eesti Õigusteaduse Üliõpilaste Liit ja advokaadibüroo COBALT kutsuvadki sind foorumlauale arutama selle üle, et milline üks kinnisvaraadvokaadi tööpäev ikkagi välja näeb ja mida nad teevad.

Muuhulgas räägime veel:
Milliste töögruppidega kinnisvara kokku puutub?
Kuidas näevad välja ehituslepingu läbirääkimised?
Kuidas käib memode koostamine?
Mis on keskkonnaload ja kuidas neid vaidlustada?

Nendele ja paljudele muudele küsimustele vastavad advokaadibüroo COBALT vandeadvokaadid Sandra Sillaots ja Siim Vahtrus.
Loomulikult ei puudu ürituselt silmaringi avardav diskussioon ning maitsvad suupisted ja vein.

4. oktoobril 2022, kell 18.30
Tikster Tihane, Kastani 42
Üritus on tasuta, kuid osavõtuks on vajalik registreerimine!

EÕÜL x Ellex Raidla: ESG - võta või jäta?
2022-09-27 20:00 - 22:00 | Kampuse II korrus, Rüütli 7, Tartu, Eesti
Hea Õigustudeng!
Viimase aja üks vastuolulisemaid lühendeid õigusmaailmas on– ESG – environmental, social and corporate governance. Algselt esinenud lootus, et ESG suudab rakendada ettevõtluse keskkonda ja ühiskonda parendava liikumise ette on pärast erinevaid skandaale asendunud suure skepsisega.
Eesti Õigusteaduse Üliõpilaste Liit ja Ellex Raidla advokaadibüroo kutsuvadki sind foorumlauale arutama küsimuse üle, kas ESG suudab veel tagasitulekut teha või ongi nüüd sellega kõik. Muuhulgas räägime sellest:
miks on korporatiivmaailmas jätkusuutlikusega seotud teemad muutunud sedavõrd olulisteks?
mis on need teemad, millele investorid üha enam tähelepanu pööravad?
kas ESG põhimõtete järgimine investeerimisel üldse on oluline või on nüüd sellega kõik?

Nendele ja paljudele muudele küsimustele vastavad Ellex Raidla partner Martin Mäesalu ja advokaat Kevin Gerretz. Samuti tutvustatakse Ellex Raidla advokaadibürood ning praktikavõimalusi.

Loomulikult ei puudu ürituselt silmaringi avardav diskussioon ning maitsvad suupisted ja vein.

27. september 2022, kell 17.30
KAMPUS, Rüütli 7, Tartu
Üritus on tasuta, kuid osavõtuks on vajalik registreerimine!
Kui selgub, et sa siiski üritusel osaleda ei saa, siis anna sellest palun teada aadressil: eouliit@gmail.com.

Osalejatega on võimalik tutvuda:
Martin Mäesalu – https://ellex.legal/expert/martin-maesalu/
Kevin Gerretz – https://ellex.legal/expert/kevin-gerretz/
Ellex Raidla advokaadibüroo – https://ellex.legal/et

Liit ootab uusi liikmeid – kandideeri kuni 23. septembrini lehel https://oigusliit.eu/kandideeri/

EÕÜL & COBALT: konkurentsiõigus
2022-09-20 20:00 - 22:00 | Ülikooli Kohvik, Ülikooli 20, Tartu, 51007, Eesti
Hea õigustudeng!
Ootame sind osalema konkurentsiõiguse teemalisel foorumlaual!
Tahad tulevikus panustada hiigeltehingute ettevalmistamisesse?
Unistad vaielda kohtus kaasuste raames, kus vastamisi on ettevõtlusmaailma gigandid?
Soovid süvitsi mõista äri- ja majandusmaailma?

Sellisel juhul võid juba praegu kaaluda spetsialiseerumist KONKURENTSIÕIGUSES
Advokaadibüroo COBALT konkurentsiõiguse tipptegijad, partner Elo Tamm ja nõunik Mart Blöndal selgitavad, mis imeloom on konkurentsiõigus ning milliste kaasustega puutuvad nad oma töös kokku.
Tartu Ülikooli kohvikus toimuval üritusel ei puudu ka maitsvad suupisted ning kostitame Sind elava arutelu ja klaasikese veiniga.
Registreerimistaotluse lõpus on Sul ka võimalus teele saata juba praegu tekkinud küsimused.

Ülikooli kohvik, Ülikooli 20, Tartu
Kell 18.00
Üritus on tasuta, kuid osavõtuks on vajalik registreerimine!
NB! Osalejate arv on piiratud!
Kui selgub, et Sa siiski üritusel osaleda ei saa, siis anna sellest palun teada aadressil: eouliit@gmail.com.

Advokaadibüroo Cobalt: https://www.cobalt.legal/ee/
EÕÜL: https://oigusliit.eu/

Liit ootab uusi liikmeid – kandideeri kuni 23. septembrini lehel oigusliit.eu/kandideer

LEXTAL x EÕÜL: vaktsiinikindlustusest õnnetusjuhtumiteni - otse ja ausalt kindlustuse varjukülgedest
2022-09-15 20:00 - 22:00 | Ülikooli Kohvik, Ülikooli 20, Tartu, 51007, Eesti
„Kes tahab saada advokaadiks?“ on üritustesari koostöös LEXTAL-iga, mille raames käivad Advokaadibüroo LEXTALi tuntud ja tunnustatud õigusteadlased ülikoolilinnas tudengitega tutvumas ning neid vabas õhkkonnas harimas. 2022/2023 hooaja avab LEXTAL-i kindlustusõiguse valdkonnajuht, vandeadvokaat ja partner Olavi-Jüri Luik.

🧍‍♂️ Olavi-Jüri töötab LEXTALis aastast 2007. Kindlustusõiguse valdkonnajuhina on Olavi-Jüri pikaaegse kogemusega hinnatud kohtuvaidluste ja kindlustusõiguse spetsialist ning kusjuures ainus Eestis, kes on kaitsnud ka kindlustusõiguse teemalise doktoritöö. Põhitöö kõrvalt tegutseb Olavi-Jüri ka kindlustusõiguse lektorina Tartu Ülikoolis, seda juba aastast 2009.

15. septembril käsitleb Olavi-Jüri kõige põletavamaid ja aktuaalsemaid teemasid kindlustuses. Ekspert räägib muuhulgas kindlasti värskest vaktsiinikindlustusest (mille eelnõu üheks autoriks Olavi-Jüri on) ja enda praktika jooksul nähtud jaburaimatest kindlustuspettuse katsetest. Olavi-Jüri annab ka nõu ja näpunäiteid, kuidas kindlustusandjatega suhelda, et maandada kohtuvaidluste riski.

Kui oled mõelnud, mille kõigega üks kindlustusadvokaat igapäevatöös kokku puutub, kuidas vaielda paindumatute kindlustusandjatega või milliste jaburate üllitistega suudab üks petturikalduvusega inimmõistus lagedale tulla või Sa ei tea veel kes, kuidas ja mis suuruses vaktsiinikahju nõuda saab, tasub kindlasti kohale tulla!

Üritus on interaktiivne ja oodatud on kõik õigustudengid! Lisaks tutvustame ahjusooja ja äärmiselt eksklusiivset uut tudengiüritust – LEXAM. Loe lisa www.lextal.ee/lexam.

⌚️ 15.09.2022 kell 18.00-20.00
📍 Ülikooli Kohvik, Ülikooli 20, Tartu
🧍‍♂️ Olavi-Jüri Luik
💶 Tasuta
✍️ Registreeri, sest kohtade arv on piiratud!

Rohkem infot esineja kohta: www.lextal.ee/inimesed.

LEXTAL x EÕÜL Tallinna eri: Oliver Nääs ja Sander Potisepp
2022-09-14 20:00 - 23:00 | Advokaadibüroo Lextal, Rävala 4, Tallinn
„Kes tahab saada advokaadiks?“ on üritustesari koostöös EÕÜL-iga, mille raames käivad Advokaadibüroo LEXTAL tuntud ja tunnustatud õigusspetsialistid tudengitega tutvumas ning neid vabas õhkkonnas harimas. Rahva tungival nõudmisel toome eelmisel hooajal Tartus toimunud rekordilise eduga ürituse ka Tallinna tudengite ette – 2022/2023 hooaja avavad esmakordselt Tallinnas LEXTALi krimitiimi juht, vandeadvokaat ja partner Oliver Nääs ja advokaat Sander Potisepp.

🧍‍♂️ Oliver töötab LEXTALis juba aastast 2008. Oliver on advokaat, kes ühelegi peavoolumeediaga kursis olevale õigustudengile lähemat tutvustamist ei vaja – iga endast lugupidav noorjurist on kursis tema suurepäraste töövõitudega kriminaalasjades ja au teotamise asjades. Vaba aega veedab Oliver jalgpalli ja golfi mängides.

🧍‍♂️ Advokatuuri tõusev täht Sander (Ajaleht Pealinn, 2021) liitus LEXTALiga 2019. aastal. Lisaks hiilgavatele teadmistele kriminaalõigusest on Sandril muljetavaldav kogemus ka tsiviilõiguses ja -kohtumenetluses – Sander on lennuhüvitistega tegeleva Flagito OÜ üheks asutajaks. Päeval teeb Sander krimiadvokaadi tööd: käib kohtus ja vanglas, mõtleb välja kaitsetaktikaid, nõustab kriminaalsest tegevusest hoidumist, jpm. Vabal ajal armastab Sander reisida.

14. septembril kutsume teid LEXTAL-i büroosse, kus Oliver ja Sander räägivad kõigest, mis puudutab elu tippkrimiadvokaadina. Vältimaks iganenud loenguformaati käsitletakse esmalt ülevaatlikult osalejate registreerimisel nimetatud põletavamaid teemasid ning seejärel vastavad spetsialistid tudengite küsimustele Q&A vormis. Küsimused võivad seejuures olla kõigest, mis kuulub krimiadvokaadi elu juurde. Diskussiooni modereerivad advokaadid Kaisa-Maria Kubpart ja Martin Nikolajev.

Lisaks tutvustame ahjusooja ja äärmiselt eksklusiivset uut tudengiüritust – LEXAM. Loe lisa www.lextal.ee/lexam.

Kui oled mõelnud, milline on krimiadvokaadi igapäevatöö, oled huvitatud karistusõigusest ja kriminaalmenetlusest või Sa ei tea veel, mida krimiadvokaadiks olemine endast kujutab, siis tasub kindlasti kohale tulla! Üritus on interaktiivne ja oodatud on kõik õigustudengid!

⌚️ 14.09.2022 kell 18.00-21.00
📍 Advokaadibüroo LEXTAL, Rävala 4, Tallinn
👬 Oliver Nääs ja Sander Potisepp
💶 Tasuta
✍️ Registreeri end, sest kohtade arv on piiratud!

Rohkem infot esinejate kohta: www.lextal.ee/inimesed.

Õigusaasta avaüritus: EÕUL & TRINITI - Esmakursuslasest tippadvokaadiks
2022-09-08 20:30 - 22:30 | Ülikooli Kohvik, Ülikooli 20, Tartu, 51007, Eesti
Hea õigustudeng!
Eesti Õigusteaduse Üliõpilaste Liit ja advokaadibüroo TRINITI kutsuvad Sind foorumilauale, millega antakse avapauk algavale õigusaastale!
Eelnevatel üritustel tuntust kogunud duo, TRINITI partner ja vandeadvokaat Erki Vabamets ning advokaat Martin Järve, arutlevad koos tudengitega, kas ja kui palju on koolitarkusest kasu tippadvokaadiks saamisel.
Millele koolipingis tähelepanu pöörata, kuidas õpingutest viimast võtta ning mis on eduka advokaadi saladus – nendele ja veel paljudele teistele küsimustele saad vastuse, kuid tuled 8. septembril foorumilauale!
Õigusaasta avame koos mõnusa arutelu, maitsvate suupistete ja klaasikese veiniga.
Registreeri ennast üritusele siin: Õigusaasta avaüritus: EÕUL & TRINITI – Esmakursuslasest tippadvokaadiks
8. september, kell 18.30
Ülikooli kohvik Drinkgeld, Ülikooli 20
Üritus on tasuta, kuid osavõtuks on vajalik registreerimine!
NB! Osalejate arv on piiratud!
PS. Registreerimistaotluse lõpus on Sul võimalus teele saata juba praegu tekkinud küsimused. Küsida võib kõike!
Kui selgub, et Sa siiski üritusel osaleda ei saa, siis anna sellest palun teada aadressil: eouliit@gmail.com, et saaksime Sinu koha pakkuda mõnele teisele huvilisele.
Advokaadibüroo TRINITI: https://triniti.ee/
EÕÜL: http://oigusliit.eu/

LEXTAL x EÕÜL: Kes tahab saada advokatuuri liikmeks?
2022-05-16 20:00 - 22:00 | Naiiv, Vabaduse pst 5, Tartu, Eesti
„Kes tahab saada advokaadiks?“ on üritustesari koostöös LEXTALiga, mille raames käivad Advokaadibüroo LEXTALi tuntud ja tunnustatud õigusteadlased ülikoolilinnas tudengitega tutvumas ning neid vabas õhkkonnas harimas. 2021/2022 hooaja lõpetab LEXTALi rahvusvahelise õiguse valdkonna juht, vandeadvokaat ja partner Urmas Ustav.
🧍‍♂️ Urmas on üks LEXTALi asutajatest ning on seega olnud LEXTALis aastast 2003. Urmas on Eesti üks tunnustatumaid tehingu- ja äriõiguse spetsialiste, toetades kliente komplekssetes, enamasti rahvusvahelistes projektides. Urmas võttis Eesti Advokatuuri kutsesobivuskomisjonis advokaadieksameid vastu 20 aastat vahemikus 2001-2021, seda aastast 2011 kutsesobivuskomisjoni esimehena. 2014. aastal tunnustati Urmast aasta advokaadi tiitliga advokatuuri kategoorias ning 2021. aastal Eesti Advokatuuri teenetemedaliga. Vaba aega veedab Urmas reisides, tennist mängides, koeraga jalutades või lugedes.
16. mail tuleb Urmas Emajõele laevale Naiiv, kus jagab juhtnööre ja näpunäiteid, kuidas saada advokaadiks, ning seda hulluks õppimata või haigeks närvitsemata. Muuhulgas tuleb jutuks praktiline ülevaade, kuidas toimub advokaadieksam, milliseid on küsimused, kuidas on mõistlik eksamiks ette valmistuda ning milliste isikuomadustega peaks üks advokaat olema.
Kui oled mõelnud, kui raske see advokaadiks saamine täpselt on, plaanid minna advokaadieksamile, Sa ei tea veel, kuidas eksamiks valmistuda või millised on eksamiküsimused, tasub kindlasti kohale tulla! Üritus on interaktiivne, oodatud on kõik õigustudengid ning nagu ikka, saavad parimad autasustatud!

⌚️ 16.05.2022 kell 18.00-20.00
📍 Naiiv, Vabaduse pst 5, Tartu
🧍‍♂️ Urmas Ustav
💶 Tasuta
Rohkem infot esineja kohta: www.lextal.ee/inimesed.

EÕÜL ja advokaadibüroo Pallo&Partnerid - nõuded tervishoiutöötajatele ja tahtevastane ravi
2022-05-03 20:00 - 22:00 | Ülikooli Kohvik, Ülikooli 20, Tartu, 51007, Eesti
Eesti Õigusteaduse Üliõpilaste Liit ning advokaadibüroo Pallo&Partnerid ootavad huvilisi tervishoiuteemalisele foorumlauale!
Tunnustatud advokaadid Jaanika Reilik-Bakhoff ja Gerda-Johanna Pello tutvustavad tudengitele meditsiiniõiguse maailma. Räägitakse nii tervishoiuteenuse osutajatele kehtestatud nõuetest võlaõigusseaduse mõistes kui ka tahtevastasest ravist
Õigustudengite ajatu lemmik – Ülikooli kohvik – tervitab kõiki huvilisi uue kevadise menüüga, kuid laualt ei puudu juurakatele südamelähedaseks saanud šokolaadikringel.
Arutelu kõrvalt ei puudu ka hea vein

EÕÜL & LEVIN: Kõrvetav tunnistajapink
2022-04-28 21:00 - 23:00 | Ülikooli Kohviku talveaed, Ülikooli 20, Tartu, Eesti
Hea õigustudeng!
Eesti Õigusteaduse Üliõpilaste Liit ja advokaadibüroo LEVIN kutsuvad Sind 28. aprillil põnevale kriminaalõiguse teemalisele üritusele
Vandeadvokaat Paul Keres ja advokaat Andri Rohtla selgitavad, mida kujutab endast kriminaalmenetluses tunnistaja ülekuulamine.
Millised on olulisemad põhimõtted, mida advokaat peab ülekuulamisel meeles pidama ?
Kuidas esitada tunnistajale õigeid küsimusi?
Kui pingeliseks võib kujuneda ülekuulamine?
Need on küsimused, millele üritusel vastused leiad. Ühtlasi näed otse sündmuskohal, kuidas ülekuulamine kohtusaalis välja näeb.
Põneva teema kõrvale kostitame Sind maitsvate suupistete ja veinivalikuga

28. aprill 2022, kell 19.00
Ülikooli Kohviku Talveaed, Ülikooli 20, Tartu
Üritus on tasuta, kuid osavõtuks on vajalik registreerimine! Kui selgub, et Sa siiski üritusel osaleda ei saa, siis palun anna sellest meile esimesel võimalusel teada, kirjutades meile meiliaadressile eouliit@gmail.com.

Advokaadibüroo LEVIN: www.levinlaw.ee
Eesti Õigusteaduse Üliõpilaste Liit: www.oigusliit.eu

EÕÜL: Riigikohtu(mine)
2022-04-19 19:30 - 22:00 | Riigikohus, Lossi 17, Tartu, Eesti
Hea õigustudeng!
Eesti Õigusteaduse Üliõpilaste Liit ja Riigikohus kutsuvad sind harukordsele foorumlauale! 19. aprillil avaneb ainulaadne võimalus kohtuda Riigikohtu esimehe Villu Kõve, halduskolleegiumi esimehe Ivo Pilvingu ning kriminaalkolleegiumi nõuniku ja armastatud õppejõu Mario Truuga. Kolm oma ala vaieldamatut tippu kergitavad Riigikohtu ja riigikohtuniku elu ja töö saladuseloori, tutvustavad ja peegeldavad oma tööd Riigikohtus ning annavad suuniseid kasvavale juristkonnale.
19. aprill 2022, kell 17.30
Riigikohus, Lossi 17, Tartu
Üritus on tasuta, kuid osavõtuks on vajalik registreerimine!
Kui selgub, et sa siiski üritusel osaleda ei saa, siis anna sellest palun teada aadressil: eouliit@gmail.com.

EÕÜL & Ellex Raidla: Börsihullusest advokaadi pilgu läbi
2022-04-06 20:00 - 22:00 | Ülikooli Kohvik, Ülikooli 20, Tartu, 51007, Eesti
Hea õigustudeng!
Eesti Õigusteaduse Üliõpilaste Liit ja Ellex Raidla advokaadibüroo kutsuvad sind foorumlauale!
Ellex Raidla partner ja vandeadvokaat Gerli Kivisoo ning vandeadvokaat Kadi Sink räägivad aktuaalsetest ja põnevatest teemadest börsimaastikul advokaadi vaatepunktist. Samuti tutvustatakse tudengitele Ellex Raidla advokaadibürood. Loomulikult ei puudu ürituselt silmaringi avardav diskussioon ning maitsvad suupisted ja vein.
06. aprill 2022, kell 18.00
Ülikooli kohvik Drinkgeld, Ülikooli 20
Üritus on tasuta, kuid osavõtuks on vajalik registreerimine!
Kui selgub, et sa siiski üritusel osaleda ei saa, siis anna sellest palun teada aadressil: eouliit@gmail.com.
Osalejatega on võimalik tutvuda:
Gerli Kivisoo – https://ellex.legal/et/ekspert/gerli-kivisoo/
Kadi Sink – https://ellex.legal/et/ekspert/kadi-sink/
Ellex Raidla advokaadibüroo – https://ellex.legal/et/
